OpenLLM-France/wikimedia huggingface dataset:
# Meguro

Meguro (japonieraz: 目黒区, Meguro-ku) Tokio hiriko 23 auzo berezi bat da. 2008ko erroldaren arabera 14'70 km²-tan 261.033 biztanle zeuden. Tokioko auzorik esklusiboena den Kakinokizaka auzoa bertan dago eta 15 enbaxadaren egoitzak ditu.

## Historia

Paleolito garaiko oskol pilak aurkuitu dira bertan, baita Jōmon, Yayoi eta Kofun aroetako aztarnak ere. 1932an Meguro eta Hibusuma herriak batuz eratu zen gaur egungo Meguro auzo berezia, ondoren 1947ko martxoaren 15eko berrantolaketan berretsi zena.
Meguro izenak "begi beltzak" esan nahi du, eta Ryūsenji tenpluko begi beltzdun "Meguro Fudō" irudiari egiten dio erreferentzia. Estatua hau XVII mendean Edo inguruan toki estrategikotan kokaturik zeuden bost Fudō-myōō estatuetako bat da. Hauek jainkoen babesa ematen zioten hiriari. Estatua bakoitzak begi kolore desberdina zeukan, Megurokoak kolore beltza.

## Ondasun nabarmenak

* Ryūsenji tenplua.

## Iruditegia

* Ryūsenji.
* Meguro ibaia.
* Meguro ibaia gereziondoz inguratuta.
* Kakinokizaka auzoa.

## Kanpo estekak

* (Japonieraz)(Ingelesez) Meguro auzoko webgune ofiziala
* Datuak: Q233903
* Multimedia: Meguro / Q233903
Auzo bereziak : Adachi | Arakawa | Bunkyō | Chiyoda | Chūō | Edogawa | Itabashi | Katsushika | Kita | Kōtō | Meguro | Minato | Nakano | Nerima | Ōta | Setagaya | Shibuya | Shinagawa | Shinjuku | Suginami | Sumida | Taitō | Toshima :
* Hiriak : Akiruno | Akishima | Chōfu | Fuchū | Fussa | Hachiōji | Hamura | Higashikurume | Higashimurayama | Higashiyamato | Hino | Inagi | Kiyose | Kodaira | Koganei | Kokubunji | Komae | Kunitachi | Machida | Mitaka | Musashimurayama | Musashino | Nishitōkyō | Oume | Tachikawa | Tama ||
* Suprefeturak : Nishitama | Hachijō | Miyake | Ogasawara | Ōshima ||
# Mehaine

Mehaine Nafarroa Behereko erdialdeko udalerri bat da, Arberoa eskualdekoa.

## Geografia
### Ingurune naturala

Lihurri ibaia udalerritik igarotzen da, bere ibaiadar batekin batera, Argaxuriko erreka.

### Udalerri mugakideak

* Oragarre iparraldean
* Amorotze-Zokotze ipar-mendebaldean.
* Donamartiri mendebaldean.
* Bithiriña hego-ekialdean.
* Armendaritze hego-mendebaldean.
* Landibarre hegoaldean.

### Etxeak eta Auzoak

* Hiribehere
* Eliza
* Sastazelhai
* Oiharitz
* Burguberri
* Listey

## Demografia

Biztanleriaren bilakaera :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 502 | 288 | 530 | 549 | 595 | 611 | 621 | 672 | 601 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 608 | 644 | 577 | 536 | 542 | 524 | 534 | 521 | 531 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 516 | 491 | 471 | 443 | 435 | 398 | 400 | 387 | 354 |
| 1962 | 1968 | 1975 | 1982 | 1990 | 1999 | 2009 | 2014 | 2020 |
| 322 | 308 | 305 | 302 | 283 | 261 | - | - | - |
Oharra: 2007ko biztanleria, INSEEk emaniko behin-behineko datua da

## Ondasun nabarmenak

* Beltzuntze jauregia, XVI. mendeko pizkundetar eraikina.
* Belzuntze jauregia
* San Lorentzo eliza
* Hilarri diskoidala

## Herritar ezagunak

* Karlos III.a Beltzuntze (1670-1737), militarra.
* Armand Beltzuntze (1722-1763), militar eta politikaria.
* Dominique Beltzuntze (1726-1804), aristokrata.
* Jean-Antoine Beltzuntze (1766-1786), militarra.
* Pascal Ondarts (1956-), errugbilaria.

## Oharrak

* ↑ /meháiɲe/ ahoskatua (laguntza) Azentua: zorrotza bigarren silaban

## Erreferentziak

* 1 2 3 4 5 Euskal Herriari Begira. Udalbiltza.
* ↑ Raymond, Paul. (1863). Dictionnaire topographique du département des Basses-Pyrénées. .

## Ikus, gainera

* Arberoa
* Nafarroa Beherea

## Kanpo estekak

* Datuak: Q197685
* Multimedia: Méharin / Q197685
* Liburuak: Euskal Herriko bidaia-gida/Herriz herri/Mehaine
# Mehaltzuko mendilerroa

Mehaltzuko mendilerroa Zuberoa eta Nafarroa Behera artean dagoen mendilerro bat da. Bere punturik altuena Mehaltzu mendia da, 648 metrorekin.
Mendilerroan dagoen Mehaltzu mendiak ematen dio izena mendilerroari.

## Mendiak

* Mehaltzu, 648 m 43°12′22″N 1°01′58″W﻿ / ﻿43.2061906°N 1.0327637°W﻿ / 43.2061906; -1.0327637 (Nafarroa Beherea)
* Azalegi, 583 m 43°11′40″N 1°01′48″W﻿ / ﻿43.1945369°N 1.0300368°W﻿ / 43.1945369; -1.0300368 (Nafarroa Beherea)
* Samineko Hegia, 533 m 43°11′59″N 1°02′23″W﻿ / ﻿43.199591°N 1.0396222°W﻿ / 43.199591; -1.0396222 (Nafarroa Beherea)
* Gaintzabala, 531 m 43°12′21″N 1°02′59″W﻿ / ﻿43.2057876°N 1.0497144°W﻿ / 43.2057876; -1.0497144 (Nafarroa Beherea)
* Othegane, 513 m 43°13′21″N 1°03′36″W﻿ / ﻿43.2225859°N 1.0600756°W﻿ / 43.2225859; -1.0600756 (Nafarroa Beherea)
* Hegiharitz, 500 m 43°13′04″N 1°03′11″W﻿ / ﻿43.2178113°N 1.0530492°W﻿ / 43.2178113; -1.0530492 (Nafarroa Beherea)
* Daraturugaña, 494 m 43°13′10″N 1°01′17″W﻿ / ﻿43.2195213°N 1.0215249°W﻿ / 43.2195213; -1.0215249 (Zuberoa)
* Pentzezabala, 493 m 43°12′52″N 1°03′02″W﻿ / ﻿43.2144014°N 1.0505724°W﻿ / 43.2144014; -1.0505724 (Nafarroa Beherea)
* Muhulugaña, 443 m 43°13′39″N 1°01′20″W﻿ / ﻿43.2275765°N 1.0223479°W﻿ / 43.2275765; -1.0223479 (Nafarroa Beherea)
* Gazteluzahar, 361 m 43°14′45″N 1°01′12″W﻿ / ﻿43.2458886°N 1.0201049°W﻿ / 43.2458886; -1.0201049 (Nafarroa Beherea)

## Erreferentziak

* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) mendilerroa Mehaltzuko mendilerroa (Mendikat)
* ↑ Mendikat, Euskal Herriko Katalogo osoa.

## Ikus, gainera

* Euskal Herriko mendilerroen zerrenda

## Kanpo estekak

* Datuak: Q57968586
# Maria Furtwängler

Maria Furtwängler-Burda (Munich, Mendebaldeko Alemania, 1966ko irailaren 13a) aktore eta mediku alemaniarra da.

## Biografia

Ama Kathrin Ackermann aktorea da eta aita Bernhard Furtwängler arkitektoa, Walter Furtwänglerren semea (Wilhelm Furtwängler zuzendariaren anaia). Elisabeth Ackermann aktorearen biloba.
1991n graduatutako medikua da eta Hubert Burda doktorearekin (1940) ezkondu zen. Bi seme-alaba izan zituzten: Jakob (1990) eta Elisabeth (1992). Amaginarreba Aenne Burda editorea zen, eta alemaniar mirari ekonomikoaren ikurretako bat, 1952az geroztik bereziki, Burda Moden aldizkarian arropa egiteko patroiak zituzten paperezko orriak sartzen hasi baitzen. Aitaginarreba Hubert Burda Media argitaletxearen zuzendari eta sortzailea zen.
Familia zoriontsu batean aritu zen 1987-1993 bitartean, eta ezaguna da Charlotte Lindholm detektibeak Tatort seriean egindako lanagatik.
Aktibista gisa aritzen da, eta hirugarren munduko medikuen inguruko karitatezko erakundeetan.

## Sariak

* Bambi saria (2007)
* Deutscher Fernsehpreis (2007)
* Urrezko Ganbera (2008)
* Romy (2009)

## Ohorezko goraipamenak

* Alemaniako Errepublika Federaleko Merituaren Ordena (2003).
* Bavariako Merituaren Ordena (2011).

## Argitalpenak

* Gunna Wendt, Wir Furtwänglers: Elisabeth Furtwängler, Kathrin Ackermann, Maria Furtwängler, Langen - Mueller Verlag (2010) ISBN ά3-7844-3239-7

## Iruditegia

* Maria Furtwängler, Berlinale 2012
* Taylor Emerson, Ursula Karven, Maria Furtwängler eta Hayley Emerson, Harrera Berlinale 2014
* Maria Furtwaengler, Fernsehpreis 2019.01.31
* Maria Furtwängler, Berlinale 2020
* Maria Furtwängler, Fernsehpreis 2021.09.16

## Erreferentziak

* ↑ de:Furtwängler (Familie)
* Silke Burmester: "'F' wie Furtwängler." Taz, 28 2006ko iraila, 18. or.
* Sven Astheimer: "Die Freundin der kühlen Blonden." FAZ, 2006ko irailaren 30a, C3 or.

## Kanpo estekak

* Maria Furtwängler en Internet Movie Database (en inglés).
* www.Langilea-Furtwaengler.
* Maria Furtwängler in Genealogy wiki
* Maria Furtwängler
* Maria Furtwängler Biografie bei WHO'S WHO
* Maria Furtwängler
* Maria Furtwängler in Tatortfolgen als LKA-Kommissarin Charlotte Lindholm bei ΧErste.de
* Furtwängler programa
* Die Freundin der kühlen Blonden” in Frankfurter Allgemeine Zeitung
* Sagen Sie jetzt nichts, Maria Furtwängler
* Biographie
* Datuak: Q77774
* Multimedia: Maria Furtwängler / Q77774
# Maria Garde Ramirez

Maria Garde Ramirez (Gasteiz, 1990/1991) Euskal Herriko kazetari eta, 2020ko Eusko Legebiltzarrerako Hauteskundeetatik, EH Bilduko legebiltzarkidea da, Arabako barrutitik hautatua.

## Ibilbidea

2014. urtean Ikus-entzunezko komunikazioan graduatua, EHUn, EiTBko Radio Euskadi, Euskadi Irratia eta Radio Vitorian lan egin du kazetari moduan, azken 6 urteetan zehar. 2020ko Hauteskunde Autonomikoaz geroztik, EH Bilduko legebiltzarkide da.

## Erreferentziak

* ↑ (Gaztelaniaz) Andueza), contacto@eldiario es (Iker Rioja. (2020-02-28). «EH Bildu presenta sus listas con la novedad del líder de Sortu y tres puestos de salida para EA» Tentu (Noiz kontsultatua: 2020-07-23).
* 1 2 (Gaztelaniaz) Andueza, Rubén Pereda, Iker Rioja. (2020-07-19). «¿Quién es quién en el Parlamento Vasco? Éstos son los 75 electos para la duodécima legislatura» elDiario (Noiz kontsultatua: 2020-07-23).
* ↑ https://es.linkedin.com/in/maria-garde-ramirez-2b0582198
* Datuak: Q97624254
# Maria Foixkoa

Maria Foix eta Trastamarakoa (Carcasona, 1452 – Casale, 1467) Nafarroako infanta eta Frantziako noblea izan zen.

## Biografia

Aita Foixko konde eta Bearnoko bizkondea zen Gaston IV.a Foixkoa eta ama Leonor I.a Nafarroakoa zituen.
1465ean Gilen VIII.a Montferratokoa italiar markesa ezkondu eta bi alaba izan zituen:
* Joana (1466 – 1490), Ludovico II.a Saluzzokoa ezkondu zuena.
* Lucrezia (1468 – 1508), Reinaldo Estekoa ezkondu zuena.
Zuhaitz genealogikoa :
Joanes I.a Foixkoa
Gaston IV.a Foixkoa
Jeanne Ire d'Albret
Maria Foixkoa
Giovanna of Montferrat
Joanes II.a Aragoikoa
Leonor I.a Nafarroakoa
Zuria I.a Nafarroakoa :

## Kanpo estekak

* Datuak: Q3755909
# Maria Gabriela Bavarian

Maria Gabriela Bavarian (alemanez: Marie Gabrielle Mathilde Isabelle Therese Antoinette Sabine Herzogin in Bayern; Tegernsee, Bavariako Erresuma, 1878ko urriaren 9a - Sorrento, Italiako Erresuma, 1912ko urriaren 24a) Dukesa Bavarian izan zen. Bere aita Karlos Teodoro Bavarian izan zen, Wittelsbach etxekoa eta bere ama Maria Josefa Portugalgoa, Mikel I.a Portugalgoaren alaba, Munichen exiliatuak. Bere aitaren aldeko izeba Elisabete Austriakoa izan zen, Sissi, eta bere ahizpetako bat Elisabete Bavariakoa izan zen, Alberto I.a Belgikakoaren emaztea.
1900eko uztailaren 10ean bere bigarren lehengusua zen Rupprecht Bavariakoarekin ezkondu zen. Hau Luis Bavariakoaren eta Maria Teresa Austria-Estekoaren seme nagusia zen. Ezkondu ostean Bambergera joan ziren bizitzera. Bikoteak bidaia handiak egin zituen, adibidez Japoniaa joan ziren, eta Ameriketako Estatu Batuetatik itzuli.
Bere senarra Bavariako Errege izateko oinordeko izendatu aurretik hil zen, 1912an.
* Datuak: Q61450
* Multimedia: Duchess Marie Gabrielle in Bavaria / Q61450
# Maria Gaetana Agnesi

Maria Gaetana Agnesi (Milan, Italia, 1718ko maiatzaren 16a - 1799ko urtarrilaren 9a) matematikaria, hizkuntzalaria, teologoa eta filosofoa izan zen.
1748an, Instituzioni analítiche ad uso della gioventù italiana testu liburua argitaratu zuen. Liburu honetan, uste da, kalkulu diferentzial eta integralak lehenengoz elkarrekin tratatu zirela. Ingelesera eta frantsesera itzuli ondoren, ospetsu bihurtu zen irakaskuntzan oihartzun handia izan zuelako diskurtso bakarrean, aurreko matematikari batzuen material sakabanatu eta heterogeneoak batzen zituelako lehenengoz sekuentzia logiko eta didaktikoan, aljebratik ekuazio diferentzialetara.
1750 eta 1752 artean, Bolognako Unibertsitatean matematikan katedraduna (ohoredun gisa) izateaz gain, moja ere izan zen. Hurrengo berrogeita sei urtean, moja lanetan, bere bizitza eta ondasun guztiak txiroak zaintzeko eta laguntzeko eskaini zituen, berak sortutako babeslekuan bertan hil zen arte.
Bere izena geometria analitiko eta kalkulu liburuetan agertzen da sarritan, beti “Agnesiko sorgina”izeneko kurbari esker. Baina esaera honetako bi hitzek gezurrezkoak dira: Agnesik ez zuen kurba hura aurkitu, eta sorgin izen hura, ziurrenik, ingeleserako itzulpen txar batengatik izan litzateke. Baina bere irudia kurba horrekin erlazionatzeak, ez du bere meritu gorena (bere liburua) goraipatzen, tamalez.
Matematiken historian, kalkulu dibulgazioaren eraginagatik da Agnesi ospetsua.
Instituzioni analítiche liburua kontutan hartuz, matematikari emakume autore zaharrena da. Dirk Jan Struiken esanetan, Agnesi "Hipatiaren ondoren lehendabiziko emakume matematikari inportantea izan zen".

## Erreferentziak

* ↑ (Gaztelaniaz) «María Gaetana Agnesi (1718-1799) | Vidas científicas» Mujeres con ciencia 2017-07-11 (Noiz kontsultatua: 2021-02-15).
* ↑ (Gaztelaniaz) «¿Descubrió realmente Maria Gaetana Agnesi la «curva de la bruja»?» La Voz de Galicia 2014-05-16 (Noiz kontsultatua: 2021-02-15).

## Kanpo estekak

* Datuak: Q200392
* Multimedia: Maria Gaetana Agnesi / Q200392
# Maria Gaidar

Maria Jegorovna Gaidar (errusieraz: Мари́я Его́ровна Гайда́р) (Mosku, Errusia, 1982ko urriaren 21a) errusiar eta ukrainar politikaria da. 2015eko maiatzaren 30etik Odessako oblasteko diputatua da. 2017ko martxoaren 28tik Ukrainako presidentearen kanpoko aholkularia da.
* Datuak: Q1964282
* Multimedia: Maria Gaidar / Q1964282
# María José Iriarte Chiapusso

María José Iriarte Chiapusso Euskal Herriko Unibertsitateko Geografia, Historiaurrea eta Arkeologia Saileko Ikerbasqueko ikertzaile-irakaslea da. Ikerketa-ildoa Arkeologia, Paleobotanika eta Paleopalinologia dira. 20 urte baino gehiagoko esperientzia du ikerketan. Historian doktoretza lortu zuen 1994an Euskal Herriko Unibertsitatean.
2002az geroztik, Euskal Herriko Unibertsitateko Historiaurreko Errendimendu Handiko Ikerketa Taldeak (Gasteiz) kontratatu du, eta biltegi arkeologiko eta naturalei lotutako sekuentzia palinologikoak aztertzen ditu, bai pleistozenikoak, bai holozenikoak. Horrez gain, Euskal Herriko aztarnategi paleolitiko eta mesolitikoak zuzendu, koordinatu eta aztertzen ditu, hala nola Jaizkibelgo multzo arkeologikoa edo Bolinkobakoa.
Doktorego tesiak zuzendu ditu eta hainbat kongresutan txostengilea izan da.

## Argitalpenak

ikerketa argitalpen ugari idatzi ditu aldizkari zientifikoetan zein talde lanean egindako liburuetan. Hauek lagin bat da:
* 2022. Chiapuso, Maria José eta beste. "La cueva de Los Azules (Cangas de Onís, Asturias), 50 años después". In: Descendiendo el río Sella. Una (re)visión de la Arqueología Prehistórica del valle del Sella (Asturias, España).
* 2020. Alvaro Arrizabalaga Valbuena eta María José Iriarte-Chiapusso. "De ayer y de hoy. Documentación, salvaguarda digital y actualización de los trabajos arqueológicos de J.M. de Barandiarán en la cueva de Lezetxiki (Arrasate), a la luz de las excavaciones más recientes y la documentación original" ( 2018ko Barandiaren bekako laburpena). Anuario de Eusko Folklore, 54. zenbakia, 93-106 or. Jose Miguel Barandiaran Fundazioa.

## Erreferentziak

* ↑ IRIARTE CHIAPUSSO, Maria José. (1995). «EL PAISAJE VEGETAL DE LA PREHISTORIA RECIENTE EN EL ALTO VALLE DEL EBRO Y SUS ESTRIBACIONES ATLANTICAS. DATOS POLINICOS.» www.educacion.gob.es (UPV-EHU , Teseo tesis) (Noiz kontsultatua: 2024-04-17).

## Kanpo estekak

* https://www.ikerbasque.net/eu/maria-jose-iriarte-chiapusso
* Datuak: Q59225109
# María José Llergo

María José Llergo Sánchez (Pozoblanco, Kordoba, 1994) andaluziar flamenko-abeslaria da. 2022an jatorrizko abesti onenaren Goya Saria irabazi zuen.

## Ibilbidea

Aitona kantaore autodidakta zuen eta hark irakatsi zion abesten. Hamar urtez biolina jotzen aritu zen eta 18 urte zituela beka baten bidez Bartzelonara joan zen El Liceun abesti moderno eta jazz ikasketak egitera. Horren ondoren Kataluniako Musika Goi Eskolan flamenko abeslari ikasketak egin zituen.
"Niña de las dunas" bideoklipa izan zen bere musika ibilbidearen hasiera. 2019an musika urbanoaren bilduma zen Moonchies diskoan hartu zuen parte eta 2020an Sanación diskoa atera zuen, bere ibilbideko lehenengoa. Iruñean egin zuen aurkezpena, Baluarte jauregian, "Flamenco on fire" jaialdian.
2021ean Cruzcamporen iragarki famatu batean agertu zen, Lola Floresen irudia azaltzen zen hartan.
2022an Mediterraneo filmean "Te espera el mar" kantua abestu zuen eta jatorrizko abesti onenaren Goya Saria irabazi zuen. Urte berean Zahararekin elkarlanean "SANSA" abestia atera zuen.

## Diskografia

* Sanación (2020, Sony Music)

## Erreferentziak

* 1 2 (Gaztelaniaz) CÓRDOBA, Diario. (2022-02-12). «La cordobesa María José Llergo logra el Goya a la Mejor Canción Original por 'Te espera el mar'» Diario Córdoba (Noiz kontsultatua: 2023-06-28).
* ↑ (Gaztelaniaz) S.L, EDICIONES PLAZA. «María José Llergo: "Mi raíz está muy marcada, pero las etiquetas solo limitan"» Cultur Plaza (Noiz kontsultatua: 2023-06-28).
* 1 2 (Gaztelaniaz) Altuna, Cristina. (2022-08-25). «María José Llergo: "Han sido muchos años de lucha y la vida me da una oportunidad"» diariodenavarra.es (Noiz kontsultatua: 2023-06-28).
* ↑ (Gaztelaniaz) Gayo, Alberto. (2018-09-22). «“Me han querido domesticar y no lo han conseguido”» El País ISSN 1134-6582. (Noiz kontsultatua: 2023-06-28).
* ↑ (Gaztelaniaz) Fortuny, Ignasi. (2019-07-19). «$kyhook, el productor de las golosinas galácticas» elperiodico (Noiz kontsultatua: 2023-06-28).
* ↑ (Gaztelaniaz) Serena, Nuria. (2021-01-28). «¿Quién es Maria José Llergo? La conoces por el anuncio de Lola Flores pero esconde mucho más» Radiole.com (Noiz kontsultatua: 2023-06-28).
* ↑ Zahara - SANSA con María José Llergo [Amazon Music Performance. ] (Noiz kontsultatua: 2023-06-28).
* ↑ (Gaztelaniaz) «María José Llergo - Sanación» Sony Music España (Noiz kontsultatua: 2023-06-28).

## Kanpo estekak

* Datuak: Q66317462
* Multimedia: María José Llergo / Q66317462
# María José Lafuente

María José Lafuente Orive (Espejo, 1939ko otsailaren 28a) arabar politikari ohia da, II., IV., V., VI., VII. eta VIII. legegintzaldiko PPko eusko legebiltzarkidea izandakoa. Araban Zentro Demokratikoaren Batasunaren sortzaileetako bat izan zen.

## Erreferentziak

* ↑ Auñamendi Eusko Entziklopedia. María José Lafuente Orive. .

## Kanpo estekak

* Datuak: Q12263209
# Mitxel Unzueta

Mitxel Unzueta Uzkanga (Bilbo, 1932ko irailaren 29a - 2021eko urtarrilaren 7a) bizkaitar politikari eta ekonomialaria izan zen. 1979ko Euskal Autonomia Erkidegoko Estatutua idatzi zuenetako bat izan zen.
Deustuko Unibertsitatean zuzenbidea ikasi eta bertan merkataritza zuzenbidearen irakaslea izan da.
1977ko Espainiako hauteskunde orokorretan senatari hautatu zuten eta 1980ko hauteskundeetan legebiltzarkide EAJren zerrendan. Deia egunkariaren sorreran lan egin zuen.

## Erreferentziak

* ↑ «Mitxel Unzueta hil da, Gernikako Estatutuaren sortzaileetako bat» naiz: 2021-01-07 (Noiz kontsultatua: 2021-01-07).
* ↑ Auñamendi Eusko Entziklopedia. Mitxel Unzueta Uzcanga. .

## Kanpo estekak

* Datuak: Q11937118
# Mitxelko Uranga

Mitxelko Uranga Alvarez (Berango, Bizkaia, 1978ko martxoaren 27a) euskal idazlea eta irakaslea da. UNEDen ikasi zuen Filosofia eta EHUn egin zuen doktoretza, "Matrize Sadomasokista" izeneko tesiarekin. Arlo hori irakasten du aspalditik Bigarren Hezkuntzan. Bere idazlanetan saiakerak dira nagusi, "Mitxoleta elektrikoetan koleopteroak" izeneko poema-liburua ere argitaratu zuen arren. Bere saiakeretan bi dira gai nagusiak: euskal identitatea eta Hipermodernitatea. 2015ean Euskadi Saria irabazi zuen "Tartaroa. Mina, boterea eta egia" lanarekin, 2016an Bilboko Unamuno saiakera saria "Misentropia" lanarekin eta 2013an Juan Zelaia saria "Eros(ki). Merkatuaren erotizazioa eta erotismoaren merkantilizazioa" lanarekin.

## Lanak
### Poesia

* Mitxoleta elektrikoetan koleopteroak. Ediciones Beta. 2010.

### Saiakera

* Espektroak. Euskal terroristak. Utriusque Vasconiae. 2010.
* Espektroak. Gutun bat euskalduntasunari buruz. Utrisuque Vasconiae. 2011.
* Espektroak. Euskaldunak Europan. Utriusque Vasconiae. 2012.
* Euskomunitatea. Manifestu euskaltzalea. Utriusque Vasconiae. 2013.
* Eros(ki). Merkatuaren erotizazioa, erostismoaren merkantilizazioa. Pamiela. 2014.
* Tartaroa. Mina, boterea eta egia. Pamiela. 2015.
* Garai sadomasokistak. Utriusque Vasconiae. 2016.
* Misentropia. Kaosa eta ordena. Erein. 2017.
* Eoskola. Heziketa hipermodernoa. Pamiela. 2017.

## Sariak

* Juan Zelaia Saria (2013) Eros(ki). Merkatuaren erotizazioa, erotismoaren merkantilizazioa lanarekin.
* Euskadi Saria (2015) Tartaroa. Mina, boterea eta egia lanarekin.
* Unamuno Saria (2016) Misentropia. Kaosa eta ordena lanarekin.

## Kanpo estekak

* EIE Euskal Idazleen Elkartea
* Literaturaren zubitegia
* Inguma (datu-basea)

### Kritikak

* Mitxoleta elektrikoetan koleopteroak. Igor Estankona, Deia (2010).
* Mitxoleta elektrikoetan koleopteroak. Leire Lopez Ziluaga, Berria (2010)
* Tartaroa. Mina, boterea eta egia. Mikel Asurmendi, Argia (2016).
* Eoskola. Heziketa hipermodernoa. Javier Rojo, El Diario Vasco (2017).
* Datuak: Q35238089
# Miu Goto

Miu Goto,japonieraz 後藤 希友 Goto Miu, Nagoia, Japonia, 2001eko martxoaren 2a) softbol jokalari japoniarra da, eta, Japoniako emakumeen softbol selekzioan, jaurtitzailea da. 2020ko Udako Olinpiar Jokoetan, Japonia ordezkatu, eta urrezko domina irabazi zuen.
2019ko WBSC U-19 Emakumeen Sofbol Mundu Kopan parte hartu zuen zilarrezko domina irabaziz.
Toyota Red Terrier taldean jokatzen du.

## Olinpiar Jokoak

2020ko Tokioko Olinpiar Jokoetan Japoniako urrezko domina irabazi zuen taldeko kide izan zen. Urrezko dominaren partidako 6. sarreran, enbrage-joko bikoitzean lagundu zuen talde amerikarraren aurka, Japoniaren 2-0eko markagailuari eusteko. AEBk (zilarrezkoa) eta Kanadak (brontzezkoa) eskuratuko zituzten. Hauek osatu zuten Japoniako taldea: Haruka Agatsuma, Mana Atsumi, Yamato Fujita, Miu Goto Nodoka Harada, Yuka Ichiguchi, Hitomi Kawabata, Nayu Kiyohara, Yukiyo Mine, Sayaka Mori, Minori Naito, Yukiko Ueno Saki Yamazaki, Eri Yamada eta Yu Yamamoto-k.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | Softbola emakumezkoa. |

## Erreferentziak

* ↑ 後藤 希友 選手・スタッフ紹介 レッドテリアーズ トヨタ自動車女子ソフトボール部 (in Japanese). Red Terriers TOYOTA Women's Softball Team. Retrieved July 31, 2021.
* ↑ «Expanded Japanese Olympic Softball Team opens training camp at Tokyo 2020 venue Yokohama Stadium» wbsc.org.
* ↑ «Japanese Women’s Softball League enters crucial final weekend of regular season» wbsc.org.
* ↑ «Expanded Japanese Olympic Softball Team opens training camp at Tokyo 2020 venue Yokohama Stadium» wbsc.org."Expanded Japanese Olympic Softball Team opens training camp at Tokyo 2020 venue Yokohama Stadium". wbsc.org. Retrieved 2021-07-13.
* ↑ «『ソフトボール女子ＴＯＰ日本代表（ＳＯＦＴ ＪＡＰＡＮ）』 出雲キャンプ情報コーナー» www.city.izumo.shimane.jp.
* ↑ Blum, Ronald. (July 27, 2021). «Japan beats US 2-0, turns incredible double play to win Olympic softball gold» Santa Cruz Sentinel.
* ↑ «Miu Goto» olympedia.org 2022-03-28an begiratua(Ingelesez)
* ↑ «Miu Goto» Olympics.com 2022-03-28an begiratua (Gaztelaniaz)
* ↑ "Softbola, emakumezkoa, emaitzak 2020" olympedia.org (Ingelesez)

## Kanpo estekak

* Datuak: Q107521588
# Miu Hirano

Miu Hirano (japonieraz: 平野 美宇, Hirano Miu, Numazu, 2000ko apirilaren 14a) mahai-tenisean lehiatzen den kirolari japoniarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), zilarrezko domina irabazi zuen Japoniako taldearekin taldekako modalitatean, Txinako hirukotearen (urrezkoa) atzetik eta Hong Kongekoaren (brontzezkoa) aurretik sailkatuz. Hauek osatzen zuten Japoniako hirukotea: Miu Hirano, Kasumi Ishikawa eta Mima Ito-k.
2024ko Udako Olinpiar Jokoetan, Parisen, zilarrezko domina berri bat eskuratu zuen.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | Taldeka, emakumezkoa |
| 2024 | Paris ( Frantzia) | 02 ! | Taldeka, emakumezkoa |

## Erreferentziak

* ↑ ITTF-ren sailkapena ITTF webgunea 2021-11-12an begiratua
* ↑ «Miu Hirano» olympedia.org 2021-11-12an begiratua(Ingelesez)
* ↑ «Miu Hirano» Olympics.com 2021-11-12an begiratua (Ingelesez)
* ↑ "Mahai-tenisa, taldeka, emaitzak 2020" olympedia.org (Ingelesez)

## Kanpo estekak

* Datuak: Q11483715
* Multimedia: Miu Hirano / Q11483715